Dr. Baltz, vďaka, že ste opäť prišli.
Chceme sa upriamiť na piaty deň. Na 1. septembra.
Všetci zomrieme.
Bola to anarchia.
Nikto nevedel, čo sa deje. Nikto to nemal na starosti.
A boli prijaté rozhodnutia, ktoré nikdy nemali byť prijaté.
Musíme výrazne znížiť počet ľudí
a myslím, že by si sa mal evakuovať v nasledujúcej skupine.
Evakuovať?
Susan, to nemôžem. Som doktor.
Doktori sa starajú o pacientov.
Horace, nik z nás už nemôže nič urobiť.
Bolo mi povedané, že sa mám hneď pripraviť na odchod.
Že ma odvezú na záchrannom člne.
Cítim za to obrovskú vinu.
Za to, že som tam neostal do konca.
Naozajstné hrdinstvo by bolo pamätať si, prečo sme doktormi
a bez ohľadu na to, aké zlé boli podmienky,
držať sa svojej prísahy: „Vyhýbať sa ublíženiu.“
Ale v tom chaose ľudia odhodili svoju podstatu.
Vtrhlo tam isté zaslepenie, ktoré všetko ovládlo.
Ovládlo úplne všetko.
Broďte sa vodou
PÄŤ DNÍ V NEMOCNICI MEMORIAL
Broďte sa, deti, vodou
Broďte sa vodou
Broďte sa, deti, vodou
Broďte sa vodou
Boh rozvíri vody
Človek zišiel k rieke
Pane, človek zišiel k rieke
Človek zišiel k rieke
Aby tam vyriekol modlitbu
Broďte sa vodou
Broďte sa, deti, vodou
PODĽA KNIHY SHERI FINKOVEJ
Broďte sa vodou
Boh rozvíri vody
Boh tieto vody rozvíri
ZÚČTOVANIE
11 MESIACOV PO HURIKÁNE KATRINA
18. JÚL 2006
Dobré popoludnie.
Memorial je nemocnica v meste New Orleans.
Je to veľká nemocnica, ktorá tam stojí už dlho.
V jej vnútri je menšia nemocnica zvaná Lakeside.
LifeCare.
LifeCare. Tá sa stará o pacientov akútnej starostlivosti.
Niektorí z nich boli údajne zabití smrteľnou injekciou.
Dr. Anna Pouová a dve sestry, Cheri Landryová a Lori Budová,
boli zatknuté a obvinené zo štyroch vrážd prvého až druhého stupňa.
Štyrom pacientom bolo pichnuté morfium a „mazdolom“.
Midazolam.
Midazolam, tiež známy ako Versed.
Oba lieky vás môžu zabiť, ale dohromady tvoria naozaj smrteľný koktail.
Zdravotnícki profesionáli si možno mysleli, že sú Bohom.
Zverili im starostlivosť o bezpečie tých, ktorí potrebovali pomoc.
Nie je to eutanázia. Je to obyčajná vražda.
Prípad teraz poputuje
k okresnému prokurátorovi okresu Orleans, Eddiemu Jordanovi,
ktorý rozhodne, či v obvineniach pokračovať pred veľkou porotou.
Vďaka.
Ďalšie následky hurikánu Katrina...
ÚMRTIA V NEMOCNICI
Doktorka a dve sestry sú obvinené z vraždy.
...čelia obvineniam, že zavraždili štyroch pacientov
v nemocnici Memorial v New Orleans.
PRÁVNY OBHAJCA
Čo za orgány idú po doktoroch a sestrách,
ktorí počas krízy ostali na svojich postoch?
Generálny prokurátor zatkol tri bezúhonné zdravotníčky,
aby si mediálnym podujatím posilnil vlastnú povesť.
Je vaša klientka, Dr. Pouová, nevinná?
Áno. Bezpochyby. Úplne.
Nevykonala žiadny trestný čin.
Vidíte toto vyhlásenie?
Je to len kus papiera s tvrdeniami,
a ako každý papier, aj tento má dve strany.
Neexistuje žiadny motív a žiadna vražda.
Čo urobím, Vince?
Ako mám vyjsť von? Čo si o mne ľudia pomyslia?
Čo si pomyslia...
Pomyslia si, že ťa neprávom prenasledujú. Čo je pravda.
Áno, prosím?
Nie, nie je k dispozícii.
Pardon?
No, na tom, kto som ja, nezáleží. Jasné?
Nie, to nemôžem.
Vieš čo? Proste to celé odpojím.
Stále sa tam šiesti alebo siedmi potĺkajú.
To snáď nie. - Je to absurdné.
Musím im vydať pas.
A do štvrtku musíme nazbierať 100 000 $ na kauciu,
inak ma odvedú naspäť do cely.
Neverím, že sa to naozaj deje.
Môj je vypnutý. Našli teba?
Haló. - Vince, tu je Dan Nuss. Ako sa máte?
Ahoj, Dan. Úprimne, snažíme sa, ako sa dá.
Počuj, snažím sa zastihnúť Annu.
Hej. Dobre. Sekundu počkaj.
Ahoj, Dan.
ČLEN VÝBORU CHIRURGOV
Anna, je mi to tak ľúto.
To, čo sa deje, a čomu ťa vystavujú, sa mi protiví.
Všetci sú na tvojej strane a pýtajú sa, čo môžu urobiť.
To ma upokojuje.
Takže, navrhujem toto. Chceme vytvoriť fond na tvoju právnu obhajobu.
Dan, to nie je nutné.
Ale áno, je. Buďme praktickí. Tie peniaze sa ti zídu.
A všetci ti chcú pomôcť.
Je to naozaj láskavé.
Prosím ťa.
Pár nespokojných jednotlivcov vznesie takéto smiešne obvinenia.
A potom sa z toho zrazu stane
nejaký absurdný, škandalózny príbeh v národných správach?
Ako som povedal, protiví sa mi to.
Neviem vysloviť, ako veľmi si vážim tvoju podporu a to, že si zavolal.
Samozrejme. Stojíme pri tebe.
Začal sa boj.
Odvedieme toľko práce a Foti to nevie ani prečítať.
Hej. Teraz záleží iba na tom, čo urobí okresný prokurátor.
Čo o ňom vieš?
Nie som si istý, aký má Eddie Jordan na toto názor.
Skvelé.
Ten prípad preňho skrátka musí byť úplne nesporný.
Okresný prokurátor bude chcieť vedieť, ako experti zaradili tie úmrtia.
Takže sa upriamime na to. Na forenzné dôkazy.
KORONER
Za konzultačku som vám sľúbil zábavu.
Tak som zarezervoval stôl v Galatoire's.
Uvidíme, čo vyparatíme potom.
Skupinka patológov vymetá bary.
Lepšie to už nebude.
Butch, príde okresný prokurátor, či nie?
Eddie Jordan o stretnutí vie.
Nuž, tak začnime. Potom mu to zhrnieme.
Robert, chceš začať?
Jasné. Takže, môj labák preskúmal vzorky tkanív zo 41 tiel.
Dvadsaťtri z nich bolo pozitívnych na morfium, midazolam alebo oboje.
Dobre, nuž, a ako hodnotíš úrovne?
Koncentrácie liekov sa mi zdali veľmi vysoké.
Sú ako päsť na oko.
Myslíš, že výsledky sú opodstatnené, s ohľadom na stav tiel?
Určite. Áno, sú.
Dobre teda. Prejdime si každého pacienta.
Alice Hutzlerová, 90-ročná pacientka LifeCare so zápalom pľúc.
V stredu v noci neboli záznamy o žiadnej bolesti, kvôli ktorej
by bolo nutné použiť tie lieky.
A predsa bola už vo štvrtok poobede mŕtva.
A to s morfiom a midazolamom v pečeni, mozgu a svalovom tkanive.
Lieky neboli predpísané. - Z výsledkov
usudzujem, že to bola vražda. Michael, povedz, či súhlasíš.
Súhlasím.
Rose Savoiová.
Našli sa oba lieky, žiadne známky ich potreby. Vražda.
Áno. - Wilda McManusová.
Vražda.
Emmett Everett.
Tento pacient bol vraj pri vedomí, vnímal a bol čulý.
Lieky neboli predpísané.
Vražda. - Súhlasím.
VRAŽDA
Prepáčte, že meškám.
Kto ste? - Asistent prokurátora,
Michael Morales. A vy?
Butch Schafer. Toto je Virginia Riderová. Sme z kancelárie generálneho prokurátora.
Kde je Eddie Jordan? - Zastupujem ho.
Má na starosti niečo lepšie než skúmať viac ako 20 možných vrážd?
Ja som hlavný žalobca prípadu.
Ak niečo máte, sem s tým.
Pán Morales, môžeme sa porozprávať osamote?
Pán Morales, určite sa zhodneme,
že správy z toxikológie sú v tomto prípade rozhodujúce.
Samozrejme.
Máme tu mestského koronera, dvoch externých odborníkov a riaditeľa
jedného z najlepších labákov v krajine.
Všetci sem prileteli preskúmať dôkazy.
Mal by tu byť Eddie Jordan.
Generálny prokurátor vie, že prípad budeme viesť my,
ale sotva nás doňho zapojil.
Ale je to náš prípad, a my rozhodneme o tom, ako ho budeme viesť.
Podľa vás si prípad nezaslúži jeho plnú pozornosť?
Každá smrť v meste si ju zaslúži.
Ale toto nie sú bežné vraždy.
Pozrite, bol som žalobcom, tak ako vy, 27 rokov.
A poviem vám, že sme vybudovali dobrý prípad. Veľmi solídny.
O tom, či to je pravda, rozhodnem ja.
Môžeme ísť naspäť?
Mám pocit, že s pánom Moralesom máme rozličné úrovne nadšenia.
Nehovor.
Hovorí niekto ešte stále s vyšetrovateľmi?
Bez predvolania alebo právnika z Tenetu nie.
Dúfam, že im nikto nepovie ani slovo.
Ak mi prepáčite,
prečo by personál nemal byť ochotný hovoriť s vyšetrovateľmi?
Ak neurobili nič zlé, čoho sa majú báť?
Naozaj si taký naivný, Horace?
Nuž, len sa čudujem,
prečo nikto nechce priznať, že sme urobili chyby.
Môžem otázku, Horace? - Samozrejme.
Ak by si mal na výber medzi utešením pacienta,
čím by si možno urýchlil jeho smrť,
alebo jeho prenechaním pomalej, bolestivej smrti,
čo by si si vybral?
Nemyslím si, že taká bola voľba.
Utešiť sa dá aj bez zabitia.
A nikto ich nemusel opustiť.
Faktom je, že keď sú doktori v hroznej pozícii,
keď si musia vybrať, kto dostane starostlivosť a kto nie,
neexistujú správne odpovede, Horace.
Iba strašné rozhodnutia.
To sa nestalo.
Nie? Kde bol kontrolný zoznam? Núdzové protokoly?
Definoval niekto niekedy kritériá, podľa ktorých sme sa mali riadiť?
Ewing, chcem len, aby sme si všetci sadli
a zistili, čo sa pokazilo, aby sme sa poučili do budúcnosti.
Idem si dať langusty.
Hej, ja tiež.
Po hurikáne Katrina
sa zo Superdomu stal národný symbol straty.
Teraz bude znakom nádeje a obnovy.
Prebiehajú rozsiahle renovačné práce
a robotníci pracujú sedem dní v týždni, aby opravili poškodené.
12 MESIACOV PO HURIKÁNE KATRINA
14. AUGUST 2006
Máme prestať s vyšetrovaním.
Čože? Žartuješ?
Morales napísal list od Jordana generálnemu prokurátorovi,
že nás už nepotrebujú,
a že naše pokračovanie v práci nebude výhodné.
„Nebude výhodné“?
Máme 50 000 strán listinných dôkazov.
Nuž, požiadali o zhrnutie.
Zhrnutie 50 000 strán práce.
Dobre, nuž, ako odpovieme?
Nuž, asi mu napíšeme zhrnutie...
a potom naňho vysypeme 50 000 strán.
Doriti.
Carrie Everettová
ako prvé vysvetlila, že jej manžel, Emmett,
nezomieral, keď hurikán Katrina zasiahol New Orleans.
Pani Everettová, zomieral váš muž,
keď prišiel hurikán? - Nie.
Podľa vás ho nechceli presunúť?
Buďme realisti. Ste na siedmom poschodí.
Je tam paralyzovaný muž vážiaci 173 kíl. Naozaj budete riskovať úraz,
aby ste ho zniesli dolu siedmymi poschodiami?
Myslíte si, že ho zabili kvôli jeho veľkosti?
Áno, verím, že presne to sa stalo.
Hurikán spôsobil... - Nie je to zlé.
Aj súdne spory s Tenetom a Memorial majú publicitu.
A kto podal žalobu?
Viem o rodinách Emmetta Everetta, Alice Hutzlerovej,
Rose Savoiovej a Hollisa Alforda. - Veríte, že to bola vražda?
Áno. Myslím, že to bola vražda.
Z New Orleans...
Členovia rodín poskytujú rozhovory a podávajú žaloby.
Vytvára to pre nás nie veľmi ideálny príbeh.
To, čo hovoria, nie je pravda.
Áno, viem, ale členovia rodín... Viete, je to emočne silné.
Musíme nájsť spôsob, ako tomu čeliť.
Aký?
Choďte do relácie 60 minút.
Majú záujem.
Je to možnosť povedať váš príbeh vlastnými slovami.
60 minút?
Viem, že ste na to dosť silná.
Môže ma to zničiť.
Alebo to môže celému svetu ukázať, ako vás vidím ja.
Premyslite si to.
Ak tam pôjdem, môžu moje slová prekrútiť.
Anna, si nevinná.
Musia sa dozvedieť, kto vlastne si.
Musia ťa spoznať.
To, že si veľmi láskavá osoba, ktorá neurobila nič zlé.
Dobre, ľudia.
Toto leto generálny prokurátor omráčil mesto
obvinením, že štyria mŕtvi z nemocnice Memorial
nezomreli na chorobu, ani následkom hrôzostrašných podmienok.
Dnes večer si po prvýkrát vypočujeme obvinenú.
Pre mňa je nesmierne šokujúce, že tu naozaj sedím
a rozprávam sa s vami v národnej televízii.
Chcem, aby všetci vedeli, že nie som vrahyňa.
Z vysoko rešpektovanej doktorky
ste sa stali v očiach zákona zločincom. Čo to s vami urobilo?
Úplne mi to vytrhlo srdce z hrude,
pretože sa celý život snažím konať dobro.
A celý dospelý život... - Je veľmi presvedčivá.
som dávala všetko, čo mám... - Hej.
...starostlivosti o mojich pacientov.
Zomierali ľudia?
Áno, zomierali.
Následkom ich chorôb alebo podmienok?
Musíte chápať, že v nemocnici boli veľmi chorí ľudia.
Bolo tam intenzívne teplo,
a chýbali nám všetky nástroje, ktoré obyčajne využívame.
Takže ľudia umierali kvôli tým hrozným podmienkam,
pretože neboli dostatočne silní na to, aby ich znášali.
Ježiši. - Telá sa hromadili.
Kaplnka sa stala márnicou.
Bolo počuť streľbu. Prišli obavy, že dnu preniknú zlodeji.
Pochopili ste niekedy, že je koniec?
Nepoznáte ma, takže neviete, aká som silná.
Nemyslím si, že sa niekto vzdal.
Ja som sa nevzdala nádeje, pretože,
ako špecialistka na rakovinu, svojim pacientom dávam nádej.
Viete, ja som nádej.
Takisto hovorí, že nie je schopná zabitia z milosti.
Neverím v eutanáziu.
Nemyslím si, že môžeme rozhodovať o tom, kedy pacient zomrie.
Ale verím v starostlivosť o pohodlie pacienta.
To znamená, že zabezpečujeme, aby pacienti necítili bolesť.
Viete, ako som povedala, mojou úlohou je pomôcť im s bolesťou.
Dr. Pouová a dve sestry
čelia vyhliadke na život vo väzení
a možnosti, že už nikdy nebudú praktizovať medicínu.
To je to,
čo je pre mňa skutočne najviac bolestivé.
Viete, svojej práci som oddaná a milujem ju.
Naozaj ju milujem. Je to to najlepšie v mojom živote.
A to,
že možno nebudem môcť pokračovať v práci, ktorú najviac milujem,
a kde môžem urobiť mnoho dobra,
je pre mňa mimoriadne, mimoriadne bolestivé.
Hádaj čo? Dostali sme konečné výsledky pitiev.
Počkaj. Nemôžeme si najprv dať kávu?
Ani náhodou. - Dobre.
Baden a Wecht písomne potvrdili, čo nám povedali u Minyarda.
Badenova analýza: „Deväť úmrtí bolo spôsobených otrávením liekmi.“
A Wecht analyzoval 20 úmrtí
a usúdil, že všetky boli spôsobené otravou liekmi.
Plus, máme dodatočné správy od Dr. Bresciu.
„Deväť prípadov vraždy.“
a Dr. James Young,
prezident Americkej akadémie forenzných vied:
„Všetci pacienti prežili nepriaznivé udalosti predošlých dní,
a to, že každý pacient na poschodí
zomrel v priebehu 3,5 hodín od podania liekov, nemôže byť náhoda.“
Je to nevyvrátiteľné.
No, nie je. Nič nie je nevyvrátiteľné.
Spochybnia stav tiel a Fotiho tvrdenia o smrteľnosti tých liekov...
Ale štyria lekárski odborníci tvrdia, že to boli vraždy.
Hej.
Čo by ti stačilo, Butch?
Nejde o mňa.
Čo? Boli to podľa mňa vraždy?
Dopekla, áno, jasné.
Ale snažím sa ti vysvetliť,
že len dôkazy to nevyhrajú.
Prečo? Lebo Pouová bola v telke?
Hej, a bola neskutočne dobrá.
Nerozhodne o tom telka. - Myslíš, že na tom nezáleží?
Nie. - Dobre.
Ľudia v meste budú chcieť vedieť:
„Prečo by Anna Pouová, hrdinská doktorka, mala ísť do väzenia?
Prečo by mala ona jediná niesť vinu za všetko, čo sa pokazilo?“
Vieš, koho nezatkli?
Nikoho zo žiadneho korporátu.
Nikoho z Tenetu, ani z LifeCare.
A čo vládni činitelia?
Prečo nezatkli guvernérku Blancovú? A starostu Nagina?
Oni boli v čele. Oni to mali na starosti, sakra!
Nad tým musíme zvíťaziť.
Pozri, pre... Ja len...
Len sa snažím byť realistický,
aby sme prišli na to, ako zvíťaziť.
Hej, tak čo chceš urobiť?
Proste pošlime všetky tie forenzné dôkazy Moralesovi
a možno mu to previaž veľkou mašľou.
Vykonám.
Gratulujem, Anna. Boli ste úžasná. Nemohlo to vyjsť lepšie.
Dúfam, že máte pravdu. - Mám.
Bavil som sa so zdravotníckymi skupinami.
Odvšadiaľ sa valia vyhlásenia o podpore.
Dobre, počúvajte.
Toto som dostal zo Zdravotníckej komory Louisiany.
„ZKL je presvedčená, že Dr. Pouová konala odvážne
v tých najťažších a najhorších podmienkach,
a rozhodla v najlepšom záujme svojich pacientov.“
Zdravotnícka komunita za vami stojí.
To ma upokojuje.
Práve mi volal Frank Minyard, mestský koroner.
Videl ten rozhovor a chce sa stretnúť.
Prečo by som to robila?
Je to dobrá vec. Verte mi.
BIBLIA
Zvláštne, ešte sme sa nestretli.
Dobre som poznal vášho otca. Vlastne som k vám často chodil.
Mám 10 súrodencov.
Možno som popri vás prebehla, alebo na vás zvracala alebo tak.
Možné to je.
Váš otec bol skvelý muž.
A skvelý doktor. - Áno.
MESTSKÝ KORONER
A bol veľmi láskavý, keď ku mne odporúčal pacientov,
v čase, keď som otváral ordináciu.
To vďaka nemu som doktorkou.
Tak ako to zvládate?
Úprimne, nie je to jednoduché.
Tým som si istý.
Mám predstavu o tom, čím ste si prešli.
Počas búrky som sa do svojej kancelárie
musel brodiť, plávať a potom stopnúť čln.
No teda.
Bol som tam štyri dni.
Aké cenné sa zdalo jedlo a voda, však? - Áno.
V noci som nemohol spávať kvôli zvuku streľby.
Aj my sme ju počuli.
Ľudia, ktorí tam neboli, to skrátka nemôžu pochopiť.
To nemôžu. - Nie.
Mojou prácou podľa mňa nie je len obhliadnuť telá. To môže robiť každý.
Ja sa snažím pochopiť, prečo sa veci udiali.
Rád chápem ľudí, ktorých sa to týka. Ak môžem, stretnem sa s nimi.
To, ako naše mesto súdia, je hrozné.
Úplne súhlasím.
Po Katrine som pracoval so 650 telami.
650. Iba tu, v New Orleans.
Nepredstaviteľné.
Ďakujem Bohu, že som nebol v tej nemocnici
a nemusel som urobiť tie rozhodnutia.
Boh vám žehnaj za všetko.
Ďakujem. Ďakujem.
To bola kapela Green Day zo stanice WVXT Baton Rouge,
domova rockovej hudby.
A teraz domáce správy.
Koroner mesta New Orleans, Frank Minyard, vydal dnes ráno vyhlásenie,
v ktorom tvrdí, že v prípadoch 45 tiel, ktoré našli
minulý rok v nemocnici Memorial Medical Center,
nenašiel žiadne dôkazy o vražde...
Haló?
Počul si, čo práve vyhlásil Minyard?
Hej, počul som.
Vraj že nie sú dôkazy?
Povedal som ti, že vynesie vlastný rozsudok.
To je kravina! - Hej, kde si?
Idem do New Orleans.
Nie... Virginia... Virginia, nie...
Kurva!
Prepáčte! Hej! Tam nesmiete.
ŽIADNE DÔKAZY O VRAŽDE
Ako ste mohli? Ako ste to mohli povedať?
Dr. Pouová má teraz veľkú podporu.
Verejné vyhlásenie o vražde by spôsobilo viac než len trochu rozruchu.
Pre mesto by to bolo veľmi zlé.
Aké to bude pre mesto, keď sa ľudia dozvedia, že ste to zahrabali?
Povedzte, slečna Riderová.
Čo sa stane pri ďalšom hurikáne? Alebo pri treťom?
Lebo to rozhodne príde.
Čo sa stane, keď v nemocniciach nebudeme mať zdravotníkov?
Žiadnych doktorov. Žiadne sestričky.
Pretože sa všetci budú báť, že ak v stave núdze urobia chybu,
budú ich považovať za zločincov.
Čo sa potom stane s mestom?
Hovoríte, že zdravotníci sa budú vyhrážať obyvateľom?
Že odídu z práce?
A vôbec, to nie je vaša práca.
So všetkou úctou, nesúhlasím.
Už 31 rokov je mojou prácou robiť, čo je najlepšie pre mesto.
Nie, vašou skutočnou prácou
je robiť úsudky z vedeckých faktov, založených na dôkazoch.
Tak si tú prekliatu prácu robte.
Robte, čo máte.
Z diaľky vyzerá ako každé iné americké mesto,
ale navštíviť New Orleans teraz znamená uvedomiť si rozsah zrady.
Prezident sľuboval najväčší program obnovy v histórii,
ale v najchudobnejších štvrtiach
nevidno vôbec žiadne známky vládnej pomoci.
Štvrť Ninth Ward, tak ako ostatné chudobné, hlavne černošské štvrte mesta,
je ponechaná hnilobe.
Do očí takisto bije,
že na budúcnosť sa tam môžete spýtať už veľmi málo ľudí.
Štvrť Lower Ninth Ward prišla o 10 000 obyvateľov,
a tak ostalo len 7 % predošlej populácie.
Je to veľmi nefér. Myslím, že to nie je fér.
Neviem ako dlho to zvládnem. Možno sa budem musieť zbaliť a odísť.
Pozri na to, kupuješ prvé kolo...
Vďaka, že si prišiel.
Hej, si v poriadku?
Butch...
Už ďalej nemôžem.
Chápem, že v tom je politika. Nie som hlúpa.
Ale nechápem, ako sa ľudia môžu tak odchýliť od faktov.
A už... Už to neznesiem.
Pozri, prehnal som to. Máme dobrý prípad.
Nie. Mal si úplnú pravdu.
V hre je omnoho viac ako len pár faktov,
a mala by som otvoriť oči.
Mala som ťa počúvať, ale...
keď vidím, kam sa tento vlak rúti, musím vyskočiť
pre vlastný zdravý rozum. - Nie.
Nie, ja nie som ty.
Len...
Nemôžem to nebrať veľmi osobne.
A ničí ma to.
Každú minútu spoločnej práce som si užila, Butch.
Ale skončila som.
Môžem sa s tebou hádať? - Nie, prosím.
Aj tak je to dosť ťažké.
Boli sme skvelý tím.
18 MESIACOV PO HURIKÁNE KATRINA
20. FEBRUÁR 2007
KORONER FRANK MINYARD
Pane, už vás čakajú.
Ďakujem, moja.
Vďaka, že ste dnes prišli.
Rád by som objasnil svoje predošlé vyhlásenie.
Keď som povedal, že zatiaľ vo vyšetrovaní
v nemocnici Memorial nevidím dôkazy vraždy,
nemyslel som tým, že vražda nebola
spôsobom smrti pacientov v tej nemocnici.
To sa ešte určí a bude to predmetom ďalšieho vyšetrovania,
a prezentácie, ktorú uskutočním pred špeciálnou porotou.
Vďaka.
NAŽIVO: KORONEROVA TLAČOVKA
Ako môže povedať jedno a potom niečo úplne iné?
Neviem.
...teraz hovorí, že vraždu nevylučuje.
Idem trochu pracovať.
Zlatko, možno by si mala trochu ubrať.
Čo mám robiť? Posedávať a báť sa výsledku, ktorý neovplyvním?
Nie, ale čo povieš na toto? Čo tak ísť na výlet, ha?
No tak. Len ty a ja. Mohli by sme ísť na Floridu.
Nech ma niekto odfotí na dovolenke niekde na pláži?
Vince, viem, že to myslíš dobre, ale to nie som ja.
To... Poznáš ma.
Musím byť zaneprázdnená. Iba tak neprídem o rozum.
Posaďte sa.
Dobré ráno. - Dobré ráno.
Dámy a páni, vybrali vás
za členov tejto špeciálnej veľkej poroty pre mesto New Orleans.
Budete počuť dôkazy
a vo vašom rozhodovaní vás povedie
kancelária okresného prokurátora.
Toto nie je súdne pojednávanie.
Nebudete počuť vášnivé argumenty z oboch strán.
Namiesto toho vás okresný prokurátor prevedie
informáciami, ktoré zhromaždil k tomuto prípadu.
On a aj ja vás poučíme a ak to bude opodstatnené, vy obžalujete.
Takisto neprezradíte, čo sa tu deje. Rozumiete?
Áno, Vaša ctihodnosť.
Vaša služba započala.
Kým nerozhodnú, nebudeme nič vedieť.
To, čo sa za zatvorenými dverami deje, je úplne tajné. Všetko.
Ak by ste ma požiadali, aby som vymyslela to najhoršie mučenie,
bolo by to toto.
Hej.
Súd ma úplne zničí, Rick, bez ohľadu na výsledok.
Čo mám robiť?
Dobre, všetci.
Toto je Maya.
Je to 49-ročná žena s recidivujúcim karcinónom hltanu.
Budeme pracovať dlhšie,
tak chcem, aby sme sa všetci sústredili.
Fajn.
Urobíme pre ňu, čo môžeme, s Božou pomocou.
Amen.
Dr. Pouová, dnes ste boli skvelá.
Odviedli sme dobrú prácu. Všetci.
Len chcem, aby ste vedeli, že som prispela do vášho fondu.
Monica. Vďaka.
Ste žena, akou chcem byť.
A modlím sa za vás.
Ďakujem. Hej. Aj ja sa za seba modlím.
23 MESIACOV PO HURIKÁNE KATRINA
24. JÚL 2007
Dámy a páni porotcovia, vitajte naspäť.
ĽUDSKÉ ZÁKONY SÚ PODRIADENÉ BOŽSKÝM
Michael Morales za štát Louisiana.
Porota sa rozhodla, Vaša ctihodnosť.
V prípade Anny Pouovej
sme vás žiadali zvážiť uznesenie o obžalobe s desiatimi bodmi.
Jednu vraždu druhého stupňa
a deväť bodov sprisahania so zámerom spáchať vraždu druhého stupňa.
Ako ste rozhodli?
Na každom z desiatich bodov je napísané: „Nepravdivé uznesenie o obžalobe.“
Je to tak správne?
Áno, vaša ctihodnosť.
Dobre teda. Tento prípad a vaša služba sa skončili.
A teraz novinka o kontroverznom kriminálnom prípade.
Veľká porota v New Orleans neobžaluje
chirurgičku, obvinenú zo zabitia štyroch vážne chorých pacientov.
Veľká porota sa rozhodla nevzniesť proti nej obvinenia.
Anna.
Neobžalovali vás.
V žiadnom bode. - Bože.
Ach, božemôj. Pane, vďaka ti. - Čo? Čo? Nič?
Ach, Pane, ďakujem.
Nič?
Nie.
Okresný prokurátor Jordan.
Čo si myslíte o rozhodnutí poroty?
Súhlasím s ním. Ďakujem.
Pán Morales, máte k tomu poznámku?
Zoberte si kópiu.
Uvidíte, že forenzní odborníci z celej krajiny
usúdili, že predmetné úmrtia, ktoré sa odohrali v nemocnici Memorial,
boli vraždy.
Ak je to tak, pane, prečo obvinenú veľká porota neobžalovala?
Pretože sa nerozprávali priamo s týmito odborníkmi.
Prečo? - Opýtajte sa okresného prokurátora.
Myslíte si, že je férové Dr. Pouovú súdiť za jej rozhodnutia,
s ohľadom na tie neuveriteľne strašné podmienky?
Odmietam uznať, že podmienky
boli ospravedlnením ukončenia ľudského života.
Aká je hodnota ľudského života?
Aké podmienky môžu ospravedlniť jeho ukončenie?
To sú otázky, ktoré tento prípad otvára.
Takže nie. V žiadnom prípade neverím,
že veľká porota rozhodla správne.
Butch?
Si v poriadku?
Hej, hej, som.
Zlatko, viem, že nerád hovoríš o prípadoch,
ale... Je mi ľúto, že tento nevyšiel.
Tá nemocnica... nebolo to posraté bojisko,
kam lietali mínometné granáty. Bolo to útočisko.
Mali jedlo, vodu a záchranné člny.
Neriskoval by človek radšej znesenie dolu schodmi,
alebo, dopekla, byť spustený oknom, než neskúsiť nič?
Prečo by sa o to aspoň nepokúsili?
Ak si doktorka, rozhodneš skrátka, kto prežije a kto zomrie?
Ak máš náladu podať pacientom
obrovské dávky morfia a Versedu,
je to na tebe?
A ako môžeš ignorovať to,
že ostatní ľudia pacientov evakuovali,
kým ty si „poskytovala pohodlie“?
Tí úbohí ľudia.
Tí úbohí ľudia netušili, čo sa s nimi deje.
Nemohli sa brániť.
Naozaj to bolí, Lin. Lin, toto naozaj bolí.
Viem.
Chcela som vám to vrátiť.
Kiežby sme pre vás dokázali urobiť viac.
Nebola to vaša chyba.
Za Dr. Pouovú sa postavili všetci tí mocní ľudia.
Emmett. Viete, bol moja stredoškolská láska.
Stretla som ho, keď som potrebovala niekoho na školský ples.
Bol brat mojej kamarátky, videla som ho, ako sedí na verande.
Tak som jej povedala:
„Spýtaj sa brata, či ma nechce vziať na ples.“
A chcel.
Emmett.
Hovorieval: „Dievča, ty sa staneš mojou ženou.“
A ja na to: „Chlapče, ani keby si bol posledný na svete.“
Len, aby som ho rozhodila.
Bol to ten najláskavejší, najstarostlivejší muž, akého som poznala.
Priala by som si ho poznať.
Vrážd sa nedotýka žiadna premlčacia doba.
Na spravodlivosť čakám už dlho. Počkám ešte trochu dlhšie.
MINISTERSTVO SPRAVODLIVOSTI
Pozrime sa. Duch minulých Vianoc.
To hej. Stále ťa straším.
Len som si prišla po zvyšok vecí.
Ako vidím, nikto ti ešte nezabral miesto.
Hej, len mám malú prestávku.
Nuž, asi bolo múdre odísť, keď si odišla, čo?
Aj tak to neznášam ľahšie.
Prepáč za výraz, ale čo sa tam, kurva, stalo?
Okrem iného, vôbec nepredvolali Kristy Johnsonovú.
Čože?
Ako môžu nepredvolať očitého svedka vraždy?
A zdá sa, že nevypovedal ani žiadny z externých odborníkov.
Čo si to mysleli?
To je hlboká otázka.
Ale záznamy špeciálnej veľkej poroty sú trvalo zapečatené,
takže sa to nedozvieme.
Mám pocit, že sme to pokazili tým, že sme šli iba po Pouovej.
Rieka dôkazov tiekla istým smerom. Museli sme ju nasledovať.
A doviedla nás k Pouovej.
Hej, k doktorke, ktorá bola v každom smere ukážková. Až na to, keď nebola.
Tak vpred.
Som rada, že som na teba narazila.
Aj ja.
Drž sa, Virginia.
Ahoj.
O ROK NESKÔR
Dámy a páni...
PRIPRAVENOSŤ NA KATASTROFY PRE ZDRAVOTNÍCTVO
...je mi potešením privítať čestnú hostku, Dr. Annu Pouovú.
Úú! Áno!
Ďakujem. Ďakujem veľmi pekne.
Vďaka. Vyslovím iba pár stručných poznámok.
Žiadny človek v tejto miestnosti
nikdy nezabudne na to, čo sa stalo počas hurikánu Katrina.
Všetci máme svoje vlastné príbehy.
Čo sa mi stalo v nemocnici Memorial...
je ťažké opísať.
To teplo, ten zápach, neprítomnosť elektriny,
ten chaos, keď sme sa snažili evakuovať pacientov.
A v stredu sa evakuácia zastavila. Skrátka prestala.
Nevieme prečo. Nikto nám to nepovedal.
Vo štvrtok nám povedali,
že všetci musia z nemocnice ešte v ten deň odísť.
Po piatich prebdených dňoch a nociach zavolali z FANS a povedali:
„Všetky člny vezmeme na poludnie,
takže dovtedy dostaňte von všetkých, ktorých môžete,
lebo dnu už zostať nemôžu.“
Pobrežná hliadka poslala helikoptéry, ale prišli až vo štvrtok poobede.
Podotknem, o čom som nevedela.
Pobrežná hliadka nemôže lietať cez noc.
Nedostali sme podporu potrebnú na evakuáciu pacientov.
Ani zďaleka.
Boli sme ponechaní napospas
miestnou, štátnou aj federálnou vládou, ktorá nás absolútne sklamala.
Opustili nás.
Ja som iba doktorka.
Viete, povinnosť starostlivosti znie jednoducho. Skvele.
V praxi to tak však vždy nie je.
V srdci viem, že každý jeden z nás v tej nemocnici
urobil všetko, čo mohol, aby poskytol starostlivosť a pohodlie.
Nikoho sme neopustili. Nikoho sme nezanedbali.
A so všetkými sme zaobchádzali dôstojne.
A hoci sa môj život 17. júla 2006, v deň môjho zatknutia, navždy zmenil,
nepozerám sa na to so zášťou,
pretože Boh je naozaj nesmierny.
Poslal mi mnohých ľudí, ktorí mi pomohli. To áno.
Poslal mi priateľov...
moju rodinu, pacientov,
sestričky, a mojich kolegov doktorov.
Mnohých z vás dnes vidím v tejto miestnosti.
Bez vás všetkých by som tu nebola.
Viete, odvaha a sila, ktorú ste mi dali,
sú naozaj darom od Boha.
Takže to bola vaša láska a Božia veľkosť,
ktorá ma každý deň dostala z postele.
Viete, vďaka vašej podpore sa považujem
za jedného z najšťastnejších ľudí na svete. A ďakujem vám za to.
Hej!
Zo srdca vám veľmi pekne ďakujem. Ďakujem.
Vďaka.
Ďakujem vám. Vďaka.
Ahoj, Anna. - Horace.
Tak rada ťa tu vidím.
Ako sa má Vince?
Dobre. Kde je?
Tam je, tancuje. - Áno.
Konečne sa po minulom roku uvoľní.
To si viem predstaviť.
Bolo to neskutočné, Horace.
Bolo to neskutočné.
Iba... Iba tak to viem opísať.
Anna, FANS neodvolala člny.
Tie riadili dobrovoľníci.
A nemohli nám zavolať, pretože nefungovali telefóny.
A vieš, že pobrežná hliadka v noci lietala.
Používali nočné videnie.
Celý čas zachraňovali.
Pobrežná hliadka sa snažila zachrániť pacientov.
Horace. Nelietali v noci.
Spýtaj sa Vinca. On je pilot.
Anna, aj ja som tam bol.
To, že si veci pamätáš inak, neznamená, že je to pravda.
Ach.
Nech sa ti darí.
DR. ANNA POUOVÁ STÁLE PRAKTIZUJE MEDICÍNU
V OBLASTI MESTA NEW ORLEANS.
POUOVÁ S PRÁVNIKOM POMOHLI NAPÍSAŤ TRI ZÁKONY
CHRÁNIACE ZDRAVOTNÍKOV V KATASTROFÁCH
PRED PRÁVNYMI KROKMI.
PREŠLI JEDNOHLASNE.
OBČIANSKE SÚDNE SPORY TROCH RODÍN,
VRÁTANE EVERETTOVCOV, SA SKONČILI DOHODOU.
RODINY SÚHLASILI, ŽE BUDÚ MLČAŤ
O PODMIENKÁCH DOHODY.
NIKOHO Z NEMOCNICE MEMORIAL NEOBŽALOVALI
ZA UDALOSTI V DÔSLEDKU HURIKÁNU KATRINA.
V ROKU 2006 UZNAL ŽENIJNÝ ARMÁDNY ZBOR,
ŽE CHYBY V DIZAJNE A KONŠTRUKCII
ZAPRÍČINILI VÄČŠINU ZÁPLAV PO KATRINE.
V ROKU 2018 DOKONČIL ŽENIJNÝ ARMÁDNY ZBOR
NOVÚ, 14-MILIARDOVÚ SIEŤ HRÁDZÍ A POVODŇOVÝCH STIEN
OKOLO NEW ORLEANS.
KVÔLI STÚPAJÚCEJ HLADINE MORA A KREHKEJ PÔDE
BY SYSTÉM MOHOL POTREBOVAŤ AKTUALIZÁCIU UŽ V ROKU 2023.
AKO UPREDNOSTŇOVAŤ ZDRAVOTNÍCKE SLUŽBY V NÚDZOVÝCH SITUÁCIÁCH
OSTÁVA DODNES NEVYRIEŠENOU OTÁZKOU.
VENOVANÉ TÝM, KTORÍ TRPELI A UTRPELI STRATU
POČAS HURIKÁNU KATRINA A TOHO, ČO NASLEDOVALO.
A TRVÁCNEMU DUCHU MESTA NEW ORLEANS.
Preklad titulkov: Martina Mydliar